
Shtator, Mitrovicë
KUVENDI I KOMUNËS SË MITROVICËS SË JUGUT
Nr. _____________________, dt. _______________ 
Mitrovicë

Bazuar në nenin 12, paragrafi 2, pika c të Ligjit Nr. 03/L-040 për Vetëqeverisjen Lokale, (“Gazeta Zyrtare e Republikës së Kosovës / Prishtinë: Viti III / Nr. 28 / 04 Qershor 2008”), nenin 53 të Ligjit Nr. 03/L - 048 për Menaxhimin e Financave Publike dhe Përgjegjësitë, (“Gazeta Zyrtare e Republikës së Kosovës / Prishtinë: VITI III / Nr. 27 / 03 Qershor 2008), dhe Ligjet për Ndryshim – Plotësimet e tij, nenin 36 të Rregullit Financiarë 01/2013 – MF – Shpenzimi i Parave Publike, dhe nenin 13, paragrafi 1.3 të Statutit të Komunës së Mitrovicës së Jugut Nr. 02-060/01-0056607/20-4, dt. 24.09.2020, Kuvendi i Komunës së Mitrovicës së Jugut në mbledhjen e mbajtur më ___.___.2026, miraton këtë:







RREGULLORE NR. __ /2026 PËR PLOTËSIM NDRYSHIMIN E RREGULLORES NR.08/2023 PËR KUSHTET, KRITERET DHE PROCEDURAT E NDARJES SË SUBVENCIONEVE DHE GRANTEVE


Neni 1
Kjo rregullore ka për qëllim plotësimin dhe ndryshimin e Rregullores Nr.08/2023 për Kushtet, Kriteret dhe Procedurat e Ndarjes së Subvencioneve dhe Granteve, Nr. 02-060/01-0039654-3/23, dt. 31.05.2023.

Neni 2
Neni 2, paragrafi 1.4, fshihet dhe riformulohet, si në vijim: 

1.4. Grant – konsiderohet ndihma e dhënë nga Komuna, në formën e transferimit të mjeteve financiare për realizimin e projektit tek personi fizik apo juridik, e cila kushtëzohet me qëllim të plotësimit në të ardhmen të kushteve të përcaktuara në Kontratë dhe si kusht që këto mjete t’i përdorin për veprimtaritë që është përzgjedhur.
Neni 3
 Neni 4, paragrafi 2, fshihet në tersi.  

Neni 4
Neni 13, paragrafi 1.1, fshihet dhe riformulohet, si në vijim:

1.1. nuk është paraqitur ankesa sipas nenit 12, paragrafi 1.

Neni 5
Neni 18, paragrafi 1, fshihet dhe riformulohet, si në vijim:

1. Kryetari i Komunës me kërkesë të Udhëheqësit të Zyrës Komunale për Komunitete dhe Kthim, emëron Komisionin i cili bën shqyrtimin e kërkesave të parashtruara nga personat fizik që janë në gjendje të rëndë ekonomike dhe financiare e të cilët janë nga radhët e komuniteteve pakicë apo persona të riatdhesuar, të cilët aplikojnë për subvencionim në kuadër të kësaj zyre.

Neni 18, paragrafi 2, fshihet dhe riformulohet, si në vijim:

2. Zyra Komunale për Komunitete dhe Kthim ndanë ndihmë financiare – subvencione dhe transfere nga buxheti i saj, duke përfshirë, por duke mos u kufizuar, për këto raste: 
2.1. Personat nga radhët e komuniteteve pakicë me gjendje të rëndë ekonomike dhe financiare, me qëllim të blerjes së gjërave elementare ushqimore dhe higjienike;
2.2. Personat e riatdhesuar të cilët nuk janë të përfshirë në skemat e ndihmës nga Ministria, si dhe personat të cilëve u ka përfunduar periudha e përfitimit nga skemat e ndihmës së Ministrisë dhe të cilët ndodhën në gjendje të rëndë ekonomike dhe financiare.

Neni 18, paragrafi 3, fshihet dhe riformulohet, si në vijim:

3.  Zyra Komunale për Komunitete dhe Kthim bënë ndarjen e subvencioneve dhe transferove duke përfshirë por pa u kufizuar në dokumentacionin si në vijim:
3.1. Kërkesa e palës;
3.2. Dokumenti valid identifikues i Republikës së Kosovës;
3.3. Dëshmia mbi gjendjen ekonomike dhe familjare;
3.4. Dokumentin që dëshmon se është person i riatdhesuar; 
3.5. Konfirmimi bankar me numër të xhirollogarisë në emër të përfituesit apo familjarit të tij;
3.6. Dëshminë e gjendjes civile që konfirmon lidhjen familjare.

Neni 18, pas paragrafit 3, shtohet edhe një paragraf i ri duke u renditur me numër 4, dhe atë, si në vijim: 
4. Kërkesat të cilat nuk kompletohen, dhe në mungesë të dokumentacionit, do të refuzohen nga Udhëheqësi i Zyrës Komunale për Komunitet dhe Kthim, pas pranimit të Rekomandimit të Komisionit.  

Neni 6
Neni 19, pas paragrafit 2.9, shtohet edhe një paragraf i ri duke u renditur me numër 2.10, dhe atë, si në vijim: 

2.10. Nxënësit e zonave të thella malore, transporti me rastin e shuarjes së veprimtarisë së shkollave. 

Neni 7
Pas Nenit 23, shtohet edhe një nen i ri duke u renditur me numër 23A, dhe atë, si në vijim:

Neni 23A
Kriteret, kushtet dhe dokumentet për përfitim të subvencioneve dhe transfereve për pagesën e transportit për nxënësit e zonave të thella malore me rastin e shuarjes së veprimtarisë së Shkollave Fillore (ShF) dhe Shkollave të Mesme të Ulëta (ShMU) të arsimit të obliguar 

1. Kriteret, kushtet dhe dokumentet që duhet të kompletohen për të qenë përfitues i subvencioneve dhe transfereve për pagesën e transportit për nxënësit e zonave të thella malore me rastin e shuarjes së veprimtarisë së shkollave, përfshijnë por pa u kufizuar:

1.1.  Kërkesa e palës;
1.2. Dokumenti valid i identifikimit i Republikës së Kosovës;
1.3. Certifikata e lindjes së fëmijës;
1.4. Dëshminë e gjendjes civile që konfirmon lidhjen familjare;
1.5. Dëshmia e gjendjes civile që konfirmon vendbanimin;
1.6. Vërtetimi i shkollës së re në të cilën e vijon mësimin;
1.7. Raporti i shkollës së re për vijueshmërinë; 
1.8. Konfirmimi i bankës me numrin e xhirollogarisë bankare në emër të përfituesit apo familjarit të tij;
2. Kërkesat të cilat nuk kompletohen, dhe në mungesë të dokumentacionit, të njëjtat do të refuzohen nga Drejtori i Drejtorisë, pas pranimit të Rekomandimit të Komisionit.


Neni 8
Neni 25, paragrafi 3.6, fshihet në tersi.  

Neni 9
Neni 26, paragrafi 3.5, fshihet në tersi.  
Neni 10
Neni 27, pas paragrafit 7, shtohet edhe një paragraf i ri duke u renditur me numër 8, dhe atë, si në vijim: 

8. Kufizimet e parapara në paragrafin 2, të Nenit 3, nuk do të zbatohen në këtë Nen. 

Neni 11
Neni 28, paragrafi 3.6, fshihet në tersi.  

Neni 28, pas paragrafit 4, shtohet edhe një paragraf i ri duke u renditur me numër 5, dhe atë, si në vijim: 

5. Personat fizik dhe juridik mund të përfitojnë subvencione, transfere dhe grante sipas këtij Neni në vlerë maksimale deri në 1,000.00 € (një mijë euro).

Neni 12
Neni 31, paragrafi 2, fshihet dhe riformulohet, si në vijim: 

2. Komuna mund të ndajë subvencione, transfere dhe grante në formë të mjeteve financiare për bujqësi dhe zhvillim rural me kërkesë të palës apo me Thirrje Publike duke përfshirë, por duke mos u kufizuar, për:
2.1. Përkrahje për organizimin e panaireve;
2.2. Përkrahje e projekteve me bashkëfinancim;
2.3. Përkrahje e projekteve për zhvillim dhe turizëm rural;
2.4. Përkrahje të projekteve të mekanizimit bujqësor;
2.5. Përkrahje të projekteve për ngritje të serrave;
2.6. Përkrahje të projekteve për ngritje të pemishteve;
2.7. Përkrahje të projekteve në fushën e lavërtarisë dhe perimtarisë;
2.8. Përkrahje të projekteve në fushën e blegtorisë dhe bletarisë;
2.9 Përkrahje të projekteve në fushën e bimëve mjekësore;
2.10. Rastet e fatkeqësive që prekin fermerët; 
2.11. Pagesa direkte për sipërfaqet e mbjellura me drithëra;
2.12. Pagesa direkte për lopë qumështore;
2.13. Pagesa direkte për dele dhe dhi qumështore;
2.14. Pagesa direkte për bletë;
2.15. Pagesa direkte për qumësht/litër. 

Neni 31, paragrafi 4, fshihet dhe riformulohet, si në vijim:

4. Gjatë ndarjes së subvencioneve, transfereve dhe granteve në formë të mjeteve financiare për bujqësi dhe zhvillim rural duke përfshirë por pa u kufizuar, si: përkrahje të projekteve të mekanizimit bujqësor, projekteve për ngritje të serrave, projekteve për ngritje të pemishteve, projekteve në fushën e lavërtarisë dhe perimtarisë, projekteve në fushën e blegtorisë dhe bletarisë, projekteve në fushën e bimëve mjekësorë, pagesa direkte, dhe fusha tjera të 
ngjashme, drejtoria obligohet që pas lejimit nga Kryetari i Komunës për shpalljen e Thirrjes Publike, të zhvilloj procedurat e ndarjes së subvencioneve, transfereve dhe granteve mbi bazën 
e thirrjes publike të komunës. 

Neni 31, paragrafi 5, fshihet dhe riformulohet, si në vijim:

5. Në Thirrjen Publike duhet të përcaktohen qartë fushat e përkrahjes, kriteret dhe dokumentet e nevojshme për aplikim. Nëse vlera e përkrahjes së subvencionit, transferit dhe grantit nga Komuna e kalon shumën maksimale të përkrahjes të specifikuar në Thirrje Publike, diferenca e mbetur mbulohet nga vetë fermeri përfitues. Fermerët përfitues pas nënshkrimit të Marrëveshjes janë të obliguar që investimin ta realizojnë paraprakisht me mjetet e tyre vetanake financiare, pas përfundimit të plotë të procedurës së blerjes, me qëllim të ekzekutimit të mjeteve financiare nga ana e Komunës, fermerët duhet të dorëzojnë dokumentacionin që dëshmon realizimin investimit, me përjashtim të pagesave direkte.

Neni 13
Neni 32, paragrafi 1, fshihet dhe riformulohet, si në vijim:

1. Kushtet, kriteret e përgjithshme dhe dokumentet për të qenë përfitues i subvencioneve, transfereve dhe granteve duke u bazuar në kriteret e Thirrjes Publike, përfshijnë por pa u kufizuar dokumentet, si në vijim:

Neni 32, paragrafi 1.7, fshihet në tersi.  

Neni 14
Pas Nenit 32, shtohet edhe një nen i ri duke u renditur me numër 32A, dhe atë, si në vijim:

Neni 32A
Kriteret Specifike dhe sistemi i pikëzimit në vlerësimin e aplikacioneve

1. Gjatë ndarjes së subvencioneve, transfereve dhe granteve në formë të mjeteve financiare për bujqësi dhe zhvillim rural, me përjashtim të pagesave direkte, në kushte të barabarta të vlerësimit, Komuna aplikon kritere specifike të vlerësimit me pikë sipas tabelës në vijim (Tabela Nr.1).
2. Vlerësimi me pikë për kriterin specifik "Madhësia e fermës" do të bazohet vetëm në nënkriterin që përputhet plotësisht me fushën e përkrahjes të thirrjes publike, nënkriteret e tjera nuk do të llogariten.

Tabela 1: Kriteret Specifike dhe Sistemi i Vlerësimit  me pike të Aplikacioneve

	
	
	Kriteret specifike	                                                         Përshkrimi
Vlerësimi
	Pikët

	


1.
	


Madhësia dhe Struktura e Fermës
	1.1
	≥ 1 ha tokë bujqësore me drithëra/perime
	55

	
	
	
	< 1 ha tokë bujqësore  me drithëra/perime
	50

	
	
	1.2
	≥ 5 lopë qumështore/viça ose 30 dele ose 20 dhi 
(në ekonominë familjare në emër të aplikuesit)
	55

	
	
	
	< 5 lopë qumështore/viça ose 30 dele ose 20 dhi 
(në ekonominë familjare në emër të aplikuesit)
	50

	
	
	1.3
	    ≥ 30  koshere ( shoqëri bletësh, në ekonominë familjare në emër të aplikuesit)
	55

	
	
	
	  < 30  koshere ( shoqëri bletësh, në   ekonominë familjare në emër të aplikuesit)
	50

	
	
	1.4
	 ≥ 100 pula ose rosa (në ekonominë familjare në emër të aplikuesit)
	55

	
	
	
	  <  100 pula ose rosa (në ekonominë familjare në emër të aplikuesit)
	50

	
	
	1.5
			       ≥ 0.50  ha pemishte
	    55

	
	
	
	> 50 ha  pemishte
	50

	
	
	1.6
	≥  0.05 ha serrë 
	55

	
	
	
	<  0.05 ha  serrë
	50

	 2.
	Vendi i investimit
	
	Realizimi i investimit në zonat malore
	5

	
3.
	
Gjinia e fermerit
	
	 a) Femra si person fizik (pronare e fermës ku zhvillohet aktiviteti, e dëshmuar me NIF);
    b) Femra si person juridik (pronare e biznesit).
	      5

	
4.
	
Historiku i përfitimit
	
	Aplikuesi që nuk ka përfituar grant nga Komuna e Mitrovicës së Jugut ose nga donatorët e tjerë gjatë dy vitet e fundit (përjashtohen pagesat direkte).
	10

	5.
	Mosha e aplikuesit
	
	Aplikuesi i ri (në momentin e aplikimit është 40 vjeç ose më i ri)
	5

	6.
	Përgatitje profesionale shkollore
	
	Aplikuesi me diplomë të shkollës së mesme të bujqësisë ose të Fakultetit të Bujqësisë
	5

	
7.
	
Pronësia e tokës
	
	Posedimi i listës poseduese të tokës bujqësore në emër të aplikuesit
	5

	
	
	
	 Posedon tokën bujqësore në shfrytëzim përmes kontratës së noterizuar mbi dhjetë (10) vite 
	5

	8.
	Përvoja dhe trajnimet
	
	Posedimi i diplomës ose certifikatës së trajnimit në fushën e bujqësisë
	3

	9.
	Aplikuesit /Fermerët
	
	Personat me nevoja të veçanta dhe me status të veçantë
	2

	
	
	 Gjithsej
	100

Neni 33, paragrafi 1.4, fshihet në tersi.  

Neni 16
Neni 34, paragrafi 1.4, fshihet në tersi.  

Neni 34, paragrafi 2, fshihet dhe riformulohet, si në vijim:

2. Ndarja e subvencioneve dhe transfereve për pagesa direkte për subvencionim për sipërfaqe të mbjellura me drithëra bëhet në bazë të Thirrjes Publike në të cilën përcaktohen kriteret dhe dokumentacioni i nevojshëm për aplikim si dhe shuma e mbështetjes financiare e cila mund të jetë deri në vlerën 150.00 €/ha (njëqind e pesëdhjetë euro për hektar).

Neni 17
Neni 35, paragrafi 1.8, fshihet në tersi.  

Neni 35, paragrafi 2, fshihet dhe riformulohet, si në vijim:

2. Ndarja e subvencioneve dhe transfereve për pagesa direkte për qumësht/litër bëhet në bazë të Thirrjes Publike në të cilën përcaktohen kriteret dhe dokumentacioni i nevojshëm për aplikim, si dhe shuma e mbështetjes financiare e cila mund të jetë deri në vlerën 0.10 €/litër (dhjetë cent për litër). 

Neni 18
Neni 36, paragrafi 1.5, fshihet në tersi.  

Neni 36, paragrafi 2, fshihet dhe riformulohet, si në vijim:

2. Ndarja e subvencioneve dhe transfereve për pagesa direkte për krerë lopë, dele, dhi qumështore bëhet në bazë të Thirrjes Publike në të cilën përcaktohen kriteret dhe dokumentacioni i nevojshëm për aplikim, dhe shuma e mbështetjes financiare e cila mund të jetë deri në vlerën 50.00 €/krerë, gjedhe (pesëdhjetë euro për krerë - lopë qumështore), si dhe deri në vlerën 20.00 €/krerë për kafshë të imta (njëzet euro për krerë - dele dhe dhi qumështore).             

Neni 19
Neni 37, paragrafi 1.6, fshihet në tersi.  

Neni 37, paragrafi 2, fshihet dhe riformulohet, si në vijim:

2. Ndarja e subvencioneve dhe transfereve për pagesa direkte për shoqëri bletësh bëhet në bazë të Thirrjes Publike në të cilën përcaktohen kriteret dhe dokumentacioni i nevojshëm për aplikim si dhe shuma e mbështetjes financiare e cila mund të jetë deri në vlerën 20.00 €/shoqëri bletësh (njëzet euro për shoqëri bletësh).          

Neni 20
Neni 38, paragrafi 3.1, fshihet dhe riformulohet, si në vijim:

3.1. Sëmundjet e sapo diagnostikuara me kancer (sëmundje malinje), si dhe trajtimi i tyre deri 1-2 vitet e para të trajtimit;

Neni 38, paragrafi 3.2, fshihet dhe riformulohet, si në vijim:

3.2. Fëmijët me ngecje fizike dhe probleme psikike;

Neni 38, paragrafi 3.3, fshihet dhe riformulohet, si në vijim:

3.3. Rastet e rënda akute shëndetësore dhe lëndimet e rënda nga fatkeqësitë.

Neni 38, paragrafi 4.3, fshihet dhe riformulohet, si në vijim:

4.3. Numri i anëtarëve të familjes;

Neni 21
Neni 39, paragrafi 1.5, fshihet në tersi.  

Neni 22
Neni 40, pas paragrafit 4, shtohet edhe një paragraf i ri duke u renditur me numër 5, dhe atë, si në vijim: 

5. Drejtoria për Mirëqenie Sociale në vartësi të mundësive financiare që ka në dispozicion, mund të kërkoj nga Kuvendi i Komunës përmes Kryetarit të Komunës ndarjen e mjeteve financiare si ndihmë e njëhershme për rastet/familjet sociale të Komunës së Mitrovicës së Jugut.   

Neni 23
Kjo Rregullore shpallet 30 (tridhjetë) ditë pas regjistrimit në Zyrën e Protokollit të Ministrisë Përgjegjëse për Vetëqeverisje Lokale, dhe hyn në fuqi 7 (shtatë) ditë pas publikimit në gjuhët zyrtare në ueb faqen e Komunës së Mitrovicës së Jugut.    


                                                                                                            Kryesuesi i Kuvendit

		                                                                                    ______________________
                                                                                                             z. Safet KAMBERI 
7

